**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā | Nr.224/10  (prot. Nr.10, 3.§) |  |

Par dalību ESF līdzfinansētā projekta

“Dažādību veicināšana” ietvaros

īstenotajā izmēģinājumprojektā

Pamatojoties uz likuma “Par pašvaldībām” 21.panta pirmo daļu, Valsts pārvaldes iekārtas likuma 61.panta pirmo daļu, Ministru kabineta 2016.gada 9.februāra noteikumu Nr.102 “Darbības programmas “Izaugsme un nodarbinātība” 9.1.4.specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4.pasākuma “Dažādību veicināšana (diskriminācijas novēršana)” īstenošanas noteikumi” 14.3.apakšpunktu, izskatot Sabiedrības integrācijas fonda 2022.gada 2.maija vēstuli Nr.1-40.1/2022/513N “Par sadarbības veidošanu izmēģinājumprojekta “Atbalsta pasākumu sniegšana bezpajumtniekiem” ietvaros”, izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2022.gada 9.jūnija lēmumu (sēdes protokols Nr.6) un pastāvīgās Finanšu komitejas 2022.gada 9.jūnija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Apstiprināt līdzdalību Eiropas Savienības fonda darbības programmas “Izaugsme un nodarbinātība” 9.1.4.specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4.pasākuma “Dažādību veicināšana (diskriminācijas novēršana)” projekta “Dažādību veicināšana” (Nr.9.1.4.4./16/I/001) ietvaros īstenotajā izmēģinājumprojektā.

2. Noslēgt sadarbības līgumu (pielikumā) ar Sabiedrības integrācijas fondu par sadarbību Eiropas Savienības fonda darbības programmas “Izaugsme un nodarbinātība” 9.1.4.specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4.pasākuma “Dažādību veicināšana (diskriminācijas novēršana)” projekta “Dažādības veicināšana” (Nr.9.1.4.4./16/I/001) ietvaros īstenotajā izmēģinājumprojektā (turpmāk - sadarbības līgums).

3. Deleģēt Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt sadarbības līgumu, kā arī sadarbības līguma darbības laikā parakstīt nepieciešamos grozījumus, ja tie neskar līguma būtiskās sastāvdaļas.

4. Deleģēt Liepājas pilsētas pašvaldības iestādi “Liepājas pilsētas Domes Sociālais dienests” īstenot sadarbības līgumā noteikto saistību izpildi, tajā skaitā parakstīt nepieciešamo dokumentāciju.

5. Nodrošināt sadarbības līguma ietvaros nepieciešamo Liepājas valstspilsētas pašvaldības priekšfinansējumu 2022.gadā 6000 EUR (seši tūkstoši *euro*) apmērā.

6. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, Nekustamā īpašuma pārvaldei, Liepājas pilsētas Domes Sociālajam dienestam, Sabiedrības integrācijas fondam | |